[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.11.2007

COM(2007) 689 végleges

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

ELŐCSATLAKOZÁSIS TÁMOGATÁSI ESZKÖZ (IPA) TÖBBÉVES INDIKATÍV PÉNZÜGYI KERET A 2009 ÉS 2011 KÖZÖTTI IDŐSZAKRA

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

ELŐCSATLAKOZÁSIS TÁMOGATÁSI ESZKÖZ (IPA)TÖBBÉVES INDIKATÍV PÉNZÜGYI KERET A 2009–2011 KÖZÖTTI IDŐSZAKRA

Bevezetés

Az előcsatlakozási támogatási eszköz (Instrument of Pre-Accession Assistance, a továbbiakban: IPA) vonatkozásában a többéves indikatív pénzügyi keretet úgy alakították ki, hogy információt nyújtson a Bizottság által az 1805/2006/EK IPA-rendelet 5. cikkével összhangban javasolt, átfogó IPA-keret indikatív lebontásáról. Ez a kapcsolódási pont a bővítési csomag politikai kerete és a költségvetési eljárás között. Az egyes kedvezményezett országokra és a több kedvezményezettre irányuló programokra létrehozott többéves indikatív tervezési dokumentumok – amelyek révén az adott ország számára az előcsatlakozási támogatást nyújtják – figyelembe veszik majd a többéves indikatív pénzügyi keretben javasolt indikatív lebontást.

A többéves indikatív pénzügyi keret alapja a hároméves gördülő programozási ciklus. Rendes körülmények között a többéves indikatív pénzügyi keret az n., n+1. és n+2. évre vonatkozóan az n–2. év utolsó negyedévében jelenik majd meg a bővítési csomag részeként, figyelembe véve a pénzügyi keretet és megjelenítve a csomagban magában meghatározott politikai prioritások javasolt pénzügyi megvalósítását. A 2008–2010 közötti időszakra vonatkozó (és a 2007. év adatait tartalmazó) első többéves indikatív pénzügyi keretet 2006. november 8-án fogadták el. E második többéves indikatív pénzügyi keret a 2009–2011 közötti időszakra vonatkozik. Országonként és alkotóelemenként tünteti fel az előcsatlakozási támogatás keretéből juttatott összegeket ezekre az évekre, mutatja továbbá a regionális és horizontális kereteket és a kiadások támogatását.

Az előcsatlakozás általános politikai prioritásait a csatlakozási és európai partnerségek keretében a haladásról szóló éves jelentésekben és a Tanácsnak és az Európai Parlamentnek minden évben benyújtott bővítési csomagban található bővítési stratégiai dokumentumban határozzák meg.

Stratégiai pénzügyi programozás

1. Pénzeszközök elosztása az országok között

A 2007. évi juttatások kiindulási pontja a Bizottság azon kötelezettségvállalása volt, hogy egyetlen kedvezményezett ország sem kaphat 2007-ben kevesebb támogatást, mint amennyit 2006-ban kapott, valamint hogy Bosznia és Hercegovina, valamint Albánia ne kapjon kevesebb támogatást, mint amennyit átlagosan évente egyenként kaptak 2004 és 2006 között. Ez utóbbi azt tükrözte, hogy ezen országok támogatását előre, már 2004-ben meghatározták.

A 2008-ra és az azt követő évekre vonatkozó számadatokat a szükségletek és hatások becsléseként a múltban előre megadott fejenkénti juttatások alapján számolták ki. Ezen intézkedéssel szemben a nyugat-balkáni országoknak a jelenlegi pénzügyi keret során javítaniuk kell helyzetükön, hogy az a CARDS keretében 2004–2006-ban kapott, (2004. évi árakon) 23 eurós fejenkénti átlag fölé kerüljenek. A 2008–2010-es többéves indikatív pénzügyi keret szerint valamennyi nyugat-balkáni országnak ezt legkésőbb 2010-ig el kell érnie. A Nyugat-Balkánra vonatkozó 2011-es adatok minden ország esetében fenntartják ezt a szintet.

Horvátország és Macedónia Volt Jugoszláv Köztársaság mint tagjelölt országok számára 2008-ra (2004-es árakon számított) fejenként több mint 30 eurós szintet irányoztak elő. Horvátország számára 2009–2011-re ezt a szintet tartják fenn. Macedónia Volt Jugoszláv Köztársaság esetében egy főre számítva a finanszírozás továbbra is nő, tükrözve a finanszírozás azon minimális szintjét, amely a közigazgatási kapacitásépítéshez szükséges, az ország méretétől függetlenül.

Törökország esetében – az ország méretét és felvevőképességét figyelembe véve – az egy főre jutó támogatás szintje fokozatosan növekszik a 2007 és 2011 közötti időszakban.

Az elosztási folyamat során mérlegelték az egyes országok szükségleteit és felvevőképességét.

2. Pénzeszközök elosztása az alkotóelemek között

A pénzeszközök alkotóelemek közötti meghatározásakor kellő figyelmet fordítottak a jelenlegi tagjelölt országok – a II., IV. és V. alkotóelem végrehajtásához szükséges – közigazgatási rendszereinek felkészültségére, valamint a II. alkotóelem – azaz a tagállamokkal való határokon átívelő együttműködés – finanszírozására irányuló igényre, hogy az megegyezzen az 1b. fejezetben az Európai Regionális Fejlesztési Alapnak (ERFA) juttatott finanszírozás összegével.

A számadatok ismertetése

A következő táblázatban a fenti adatok jelenlegi árakon és euróban kifejezve találhatók meg. A táblázat országonként és alkotóelemenként, valamint regionális és több országra kiterjedő programokra és támogatási kiadásokra lebontva mutatja ki a juttatásokat. A jelenlegi gyakorlatnak megfelelően a Koszovónak szánt pénzeszközöket[1] külön mutatják ki, és ezek különálló többéves indikatív tervezési dokumentum központi részét képezik majd. Referenciaként a 2007-re és 2008-ra vonatkozó számadatok is fel vannak tüntetve.

Támogatási kiadások

Ez a keret fedezi az IPA végrehajtásához közvetlenül kapcsolódó igazgatási költségeket. 2007-ben és 2008-ban tartalmazza az előző – többek között Bulgária és Románia részére juttatott – előcsatlakozási finanszírozás fokozatos megszüntetésének igazgatási költségeit is.

Regionális és horizontális programok juttatásai

A pénzügyi támogatások optimalizálása érdekében az IPA-rendelet rendelkezik arról, hogy az adományozók – köztük a nemzetközi pénzügyi intézmények – között fokozott koordinációt kell végezni. A meglévő, energiahatékonyságra irányuló eszközt kiterjesztik a Nyugat-Balkánra is. A Délkelet-Európa Európai Alappal folytatott együttműködés továbbra is elősegíti a magánbefektetéseket (mikrovállalkozások és kkv-k), az Európai Beruházási Bankkal és a nemzetközi pénzintézetekkel együttműködve pedig új infrastrukturális eszközt fejlesztenek ki a közlekedési, az energia-, a környezeti és a szociális szférában való befektetések elősegítése érdekében. A civil társadalmat támogató finanszírozási programot mind regionális, mind nemzeti programokon keresztül finanszírozzák.

Az átmeneti polgári közigazgatás finanszírozása 2008-ban is folytatódik, különösen az Egyesült Nemzetek Koszovói Missziója (UNMIK) és a Boszniai és Hercegovinai Főképviselő Hivatala (OHR) esetében.

Többéves indikatív pénzügyi keret: az előcsatlakozási támogatási eszköz (IPA) keretének lebontása a 2009 és 2011 közötti időszakra országonként és alkotóelemenként

Ország | Alkotóelem | 2007 | 2008 | 2009 | 2010 | 2011 |

HORVÁTORSZÁG | Átmeneti támogatás és intézményfejlesztés | 49 611 775 | 45 374 274 | 45 601 430 | 39 483 458 | 39 959 128 |

Határokon átívelő együttműködés | 9 688 225 | 14 725 726 | 15 898 570 | 16 216 542 | 16 540 872 |

Regionális fejlesztés | 45 050 000 | 47 600 000 | 49 700 000 | 56 800 000 | 58 200 000 |

Humánerőforrás-fejlesztés | 11 377 000 | 12 700 000 | 14 200 000 | 15 700 000 | 16 000 000 |

Vidékfejlesztés | 25 500 000 | 25 600 000 | 25 800 000 | 26 000 000 | 26 500 000 |

Összesen | 141 227 000 | 146 000 000 | 151 200 000 | 154 200 000 | 157 200 000 |

MACEDÓNIA VOLT JUGOSZLÁV KÖZTÁRSASÁG | Átmeneti támogatás és intézményfejlesztés | 41 641 613 | 39 922 001 | 38 128 499 | 36 317 068 | 34 503 410 |

Határokon átnyúló együttműködés | 4 158 387 | 5 277 999 | 5 571 501 | 5 682 932 | 5 796 590 |

Regionális fejlesztés | 7 400 000 | 12 300 000 | 20 800 000 | 29 400 000 | 35 000 000 |

Humánerőforrás-fejlesztés | 3 200 000 | 6 000 000 | 7 100 000 | 8 400 000 | 9 400 000 |

Vidékfejlesztés | 2 100 000 | 6 700 000 | 10 200 000 | 12 500 000 | 14 000 000 |

Összesen | 58 500 000 | 70 200 000 | 81 800 000 | 92 300 000 | 98 700 000 |

TÖRÖKORSZÁG | Átmeneti támogatás és intézményfejlesztés | 256 702 720 | 250 165 819 | 233 200 653 | 211 312 664 | 230 620 919 |

Határokon átnyúló együttműködés | 2 097 280 | 8 834181 | 9 399 347 | 9 587 336 | 9 779 081 |

Regionális fejlesztés | 167 500 000 | 173 800 000 | 182 700 000 | 238 100 000 | 291 400 000 |

Humánerőforrás-fejlesztés | 50 200 000 | 52 900 000 | 55 600 000 | 63 400 000 | 77 600 000 |

Vidékfejlesztés | 20 700 000 | 53 000 000 | 85 500 000 | 131 300 000 | 172 500 000 |

Összesen | 497 200 000 | 538 700 000 | 566 400 000 | 653 700 000 | 781 900 000 |

ALBÁNIA | Átmeneti támogatás és intézményfejlesztés | 54 318 790 | 61 111 756 | 70 917 079 | 82 711 421 | 84 301 650 |

Határokon átnyúló együttműködés | 6 681 210 | 9 588 244 | 10 282 921 | 10 488 579 | 10 698 350 |

Összesen | 61 000 000 | 70 700 000 | 81 200 000 | 93 200 000 | 95 000 000 |

BOSZNIA ÉS HERCEGOVINA | Átmeneti támogatás és intézményfejlesztés | 58 136 394 | 69 854 783 | 83 892 254 | 100 688 099 | 102 681 861 |

Határokon átnyúló együttműködés | 3 963 606 | 4 945 217 | 5 207 746 | 5 311 901 | 5 418 139 |

Összesen | 62 100 000 | 74 800 000 | 89 100 000 | 106 000 000 | 108 100 000 |

MONTENEGRÓ | Átmeneti támogatás és intézményfejlesztés | 27 490 504 | 28 112 552 | 28 632 179 | 29 238 823 | 29 843 599 |

Határokon átnyúló együttműködés | 3 909 496 | 4 487 448 | 4 667 821 | 4 761 177 | 4 856 401 |

Összesen | 31 400 000 | 32 600 000 | 33 300 000 | 34 000 000 | 34 700 000 |

SZERBIA | Átmeneti támogatás és intézményfejlesztés | 181 496 352 | 179 441 314 | 182 551 643 | 186 206 679 | 189 956 810 |

Határokon átnyúló együttműködés | 8 203 648 | 11 458 686 | 12 248 357 | 12 493 321 | 12 743 190 |

Összesen | 189 700 000 | 190 900 000 | 194 800 000 | 198 700 000 | 202 700 000 |

KOSZOVÓ[2][3] | Átmeneti támogatás és intézményfejlesztés | 68 300 000 | 121 993 920 | 63 339 798 | 64 484 594 | 65 828 286 |

Határokon átnyúló együttműködés | 0 | 2 706 080 | 2 760 202 | 2 815 406 | 2 871 714 |

Összesen | 68 300 000 | 124 700 000 | 66 100 000 | 67 300 000 | 68 700 000 |

Országprogramok összesen | 1,109,427,000 | 1 248 600 000 | 1 263 900 000 | 1 399 400 000 | 1 547 000 000 |

Országprogramok összesen | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Regionális és horizontális programok | 108 980 000 | 140 700 000 | 160 000 000 | 157 700 000 | 160 800 000 |

IGAZGATÁSI KÖLTSÉGEK | 44 793 000 | 54 000 000 | 56 500 000 | 64 600 000 | 75 000 000 |

ÖSSZESEN | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 |

A számadatok euróban, jelenlegi árakon vannak megadva.

[1] Az ENSZ BT 1244. számú határozata értelmében.

[2] Az ENSZ BBT 1244. számú határozata értelmében.

[3] A 2008-as előzetes költségvetés-tervezethez fűzött 1. módosító indítványában a Bizottság – az új alapoknak a koszovói stabilitás és fejlődés támogatása érdekében való szélesebb körű mobilizálásának részeként – azt javasolta, hogy 2008-ban Koszovó számára 60 millió euróval növeljék az IPA-finanszírozást. Koszovó 2008. évi juttatásai ezt magukban foglalják.